section_heading: Odlazak u emigraciju
paragraph_text: Upisuje medicinu, ali uskoro saznaje da mu je petogodišnja kćerka doživjela prometnu nesreću, od koje se neće oporaviti. Potom upisuje psihologiju i didaktiku učenja stranih jezika, a kod profesora Strattmana pokušava ugovoriti mjesto asistenta, da bi taj posao propao, jer ga je tadašnja vlast u socijalističkoj Jugoslaviji označila kao terorista. Jednom prilikom, na mjestu eksplozije, u jednom jugoslavenskom klubu u Njemačkoj, kojeg su osnivali konzuli ili sami radnici iz Jugoslavije, bio je pronađen letak s njegovim potpisom, te je tadašnja jugoslavenska Služba (SDS), sve više nastojala prokazati Petrića kao terorista, u svojem razgovoru s Renatom Baretićem, za Slobodnu Dalmaciju, iz 1998., sam Petrić navodi:<blockquote>"''Našem se svijetu gore najviše svidjelo što sam ja ove ovdje komunističke bandite tukao njihovim vlastitim oružjem. Citirao sam Lenjina, Marxa, Engelsa, sve u što su se kleli, i onda jasno ukazivao gdje su ih iznevjerili. Uz pomoć njihovih evanđelja dokazivao sam da su lažljivci i lupeži, a ne komunisti i socijalisti. Bio sam prvi koji se time služio i tako sam brzo postao ‘ultralijevi ustaški ideolog’... Do tada je postojala predrasuda da su to sve ustaše, fašisti, i svijet se vani gnušao čim bi netko spomenuo naše emigrante''."Prema Petriću, je po njegovim navodima, u tom razdoblju bilo izvršeno jedanaest atentata, od čega su dva bila zamalo uspješno izvedena. Naime, u Bochumu, 10. studenoga 1975., dok se vraćao kući s posla u tvornici Opela, nožem ga je ubo njemu nepoznati počinitelj, te mu je tom prilikom pomogao slučajni prolaznik, koji ga je odveo do bolnice. Kasnije se ustanovilo kako je počinitelj bio iz Jugoslavije, dvadesetogodišnji mladić, iz doma za napuštenu djecu na Krku, te je po Petrićevim navodima, "i sam atentator bio žrtva, još tragičnija od onih koje ubija." Drugi atentat se dogodio u Parizu, u noći sa 31.srpnja, na 1. kolovoza 1977. godine, kada su nakon održanog predavanja s Brunom Bušićem, otrovali pićem, te je doživio kliničku smrt.